  Наталья Тетерина Чеберлыко финн-угор киужъёслэн Татарстанын азинскемзы сярысь кенешозы Челныын удмурт лулчеберетъя нуналъёс улсын. Ужрад 5-тӥ оштолэзе Удмуртиысь ӧнерчиослэн «Куиськон крезь» адӟытонэнызы усьтӥськоз. Удмурт лулчеберетъя нуналъёс Бигерын арлы быдэ ортчись «Мы ветви древа одного» элькун финн-угор фестивальлы кутскон сётозы, шуиз ивортодэтъя «Удмуртия» агентстволы Челныысь удмуртъёслэн мер огазеяськонзылэн кивалтӥсез Валентина Билык. Котькуд ар ми элькун финн-угор фестиваль ортчытӥськомы. Соин сэрен фестивальлэсь вӧлметсэ паськытатэм потэ. Кылем арын ужазы кык усто (удмурт — ред.) площадкаос: пельнянь фестиваль но концерт площадка. Таяз арын малпан таӵе — чеберлыко финн-угор киужъёс мед азинскозы Валентина Билык, Челныысь удмуртъёслэн огазеяськонзылэн тӧроез Солэн кылъёсызъя, та ӧрез азинтонъя нырысетӥ вамыш удмурт киужъёс бордысен лэсьтозы, азьланяз мукет финн-угор калыкъёслэн чеберлыко киужъёсыныз тодматозы. Удмуртилэсь брендзэ вайыны малпам — со куиськон. Тодматском Валентина Билык, Челныысь удмуртъёслэн огазеяськонзылэн тӧроезКызьы шуиз Челныысь удмуртъёслэн огазеяськонэнызы кивалтӥсь, адӟытон усьтӥськем бере «Татарстанын финн-угор ӧръя чеберлыко киужъёсты но синпельёсты кылдытон» темая котырес ӝӧк ортчоз. Отчы та ӧръя дышетӥсьёс, ӧнерчиос, йӧскалык лулчеберетъя огазеяськонъёслэн тӧрооссы но элькунысь калыкъёслэн эшъяськон юртъёслэн кивалтӥсьёссы люкаськозы. Кенешемзы бере Бигерысь чеберлыко финн-угор киужъёс бордын тыршись ӧнерчиос пӧлын вожвылъяськон ялозы. Солы йылпумъянъёс 22-тӥ куарусёнэ «Мы ветви древа одного» фестивальын лэсьтозы. Ватсалом, Удмурт лулчеберетъя нуналъёс улсын Челныын озьы ик чеберлыко киужъёсъя мастер-классъёс но концерт ортчозы. Тегъёс: Лулчеберет удмуртъёс финн-угоркалыкъёс Татарстан киуж  